ข้าพเจ้า นางสาววิภาพร ธนศุทธวงศ์ เป็นผู้อยู่อาศัยในซอยเพชรเกษม69 ระยะเวลา 20 ปี ตั้งแต่ในซอยยังไม่มีความเจริญ จนปัจจุบันนี้เจริญไปมากกว่าเดิม และเกิดปัญหาตามมามากมาย ดิฉันเขียนจดหมายฉบับนี้เพื่ออยากให้ทางหน่วยงานที่เกี่ยวข้องลงมาแก้ไขปัญหาที่เกิดขึ้นในทุกวันนี้ เพื่อความสงบสุขแก่ประชาชนที่อาศัยใน ถนนเพชรเกษม69 , หมู่บ้านเพชรสยาม3 และซอยเพชรเกษม63 พื้นที่เขตบางแค และ หนองแขม

เรื่องทั้งหมดนี้ ข้าพเจ้าเคยยื่นหนังสือให้กับ นายณัฐพงษ์ เรืองปัญญาวุฒิ สส.เขตบางแค และ คุณอำนาจ ปานเผือก (ปัจจุบันเป็นสก.เขตบางแค)  ตั้งแต่ วันที่ 4 สิงหาคม 2562  มีการรับหนังสือ แต่ไม่ได้แก้ไขแต่อย่างใด
ปี กันยายน 2564 ยื่นสำนักงานเขตบางแค รับเรื่องแล้วแต่แก้ไขไม่ได้
ปี 2565 แจ้งร้องเรียนกับทางกทม. โทร.1555 รับเรื่องแล้วแต่แก้ไขไม่ได้
โดยได้แจกแจงรายละเอียดดังนี้

1. ในซอยถนนเพชรเกษม69 นี้มีโรงเรียนเอกชนใหญ่ 2 โรงเรียน คือ โรงเรียนกรพิทักษ์ศึกษา และ โรงเรียนสารสาสน์วิเทศบางบอน ช่วงเวลา 06.00-08.30 และเวลา 13.00-17.30 น. จะเป็นเวลาที่นักเรียนเลิกเรียน รถติดมากๆ ผู้ปกครองนำรถยนต์มาจอดริมฟุตบาท ทั้งสองข้างทาง และในซอยมีตลาดนัดใหญ่ใกล้โรงเรียนกรพิทักษ์ศึกษา เรื่องการจัดการจราจรจึงเป็นปัญหาใหญ่มาก รถติดตลอดมานานหลายปีแก้ไขไม่ได้

2. ตลาดใหญ่ ชื่อดวงดารา ติดใกล้กลับโรงเรียนกรพิทักษ์ศึกษา มีปัญหาดังนี้
21.  ทางตลาดควรมีการจัดการเรื่องคนโบกรถเข้า-ออกตลาด , ทางตำรวจต้องเก็บกรวยก่อนเลิกงาน ทุกวันนี้พ่อค้าขายของที่ติดริมถนนต้องคอยเก็บทุกวันตอน 17.30น. เพราะลูกค้าเข้าตลาดไม่ได้ , ตลาดควรมีที่จอดรถมอเตอร์ไซค์ให้เพียงพอไม่ควรให้ลูกค้าจอดริมถนน ตลาดไม่สะอาด

3. ในซอยหมู่บ้านเพชรสยาม3 มีปัญหาดังนี้
3.1 เรื่องรถเข้าออกจากปากทาง สืบเนื่องจากตลาดดวงดาราที่มีการจัดการตลาดที่ไม่ดี รถมอเตอร์ไซค์จะจอดริมทางเข้า-ออก หมู่บ้านแทน ทำให้มีปัญหารถยนต์เข้าหมู่บ้านยากและเฉี่ยวชนมอเตอร์ไซค์ที่จอดริมทางบ่อยครั้ง
3.2 วินมอเตอร์ไซค์หน้าปากซอย จอดเหลื่อมล้ำพื้นที่ออกมามากเกินไป ไม่ชิดขอบทาง ทำให้รถยนต์ที่เลี้ยวเข้าหมู่บ้านนั้นต้องตีวงกว้างเพื่อเข้าหมู่บ้าน ยิ่งตอนกลางคืนไฟไม่สว่างก็มีการเฉี่ยวกันบ้าง
3.3 น้ำขัง ทุกครั้งที่ฝนตกหนักซอยนี้จะเป็นทะเล น้ำขังรอระบายนานมาก
3.4 ทางเดินฟุตบาท ซอยหมู่บ้านเพชรสยาม3 คนในหมู่บ้านซึ่งส่วนมากจะเดินเข้าออก แต่กลับไม่มีฟุตบาทให้เดินต้องเดินริมถนนแทน  ถนนเส้นนี้สามารถตัดทะลุไปทางถนนเพชรเกษม63และ ถนนกาญจนาภิเษกได้เช่นกัน

4. ถนนเพชรเกษม69 เรื่องรถติดตั้งแต่ปากทางเพชรเกษม69 ถึง โรงเรียนกรพิทักษ์
4.1 สามแยกถนนเลียบใต้ก่อนขึ้นสะพานคลองขวางรถติดสะสม ไม่มีสัญญาณไฟจราจร
4.2 สี่แยกคลองขวาง ปล่อยไฟแดงพร้อมๆกัน และรถบางคันก็จอดติดตรงแยกทำให้รถด้านไฟเขียวไม่สามารถไปได้ ระยะทาง 2 กม.ต้องใช้เวลาในการเดินทาง 40 นาที (เวลาที่เดินทางประมาณ 15.30น.)